2017 год, таксама, юбілейны для класікаў беларускай літаратуры. Славу і гонар нашай зямлі складаюць такія выбітныя асобы, як Янка Купала і Якуб Колас, Янка Брыль і Пімен Панчанка, Максім Танк. З кожным годам мы няўмольна аддаляемся ад тых часоў, калі жылі і стваралі паэты. Але застаецца памяць, іх вершы, іх словы. Яркім талентам нашых пісьменнікаў захапляецца кожнае новае пакаленне. І з кожным новым прачытаннем неўміручыя вершы нашых класікаў атрымліваюць новае жыццё. На прыканцы урока малітоўныя словы Янкі Купалы у выкананні акцёра Паўла Южакова-Харланчука кранулі сэрцы кожнага з прысутных.